Source: https://www.slobodavockovani.sk/news/sud-v-rimini-taliansko-rozhodol-ze-autizmus-u-dietata-bol-sposobeny-ockovanim-ministerstvo-ma-zaplatit-odskodne/
Timestamp: 2020-01-19 22:33:23+00:00
Document Index: 8850897

Matched Legal Cases: ['Súd ', 'Súd ', 'Súd ', 'súd ', 'Súd ', 'Súd ']

Súd v Rimini (Taliansko) rozhodol, že autizmus u dieťaťa bol spôsobený očkovaním. Ministerstvo má zaplatiť odškodné :: Sloboda v očkovaní
Úvodná stránka > Súd v Rimini (Taliansko) rozhodol, že autizmus u dieťaťa bol spôsobený očkovaním. Ministerstvo má zaplatiť odškodné
Initiative Citoyenne - 26.IV.2012
Pôvodný článok "Cas d'autisme: pour le tribunal de Rimini, „c'est la faute du vaccin“"
z francúzštiny preložila Mgr. Veronika de Groote, MA (Bioethics)
Súd v Rimini (Taliansko) v rozpore s doterajšími teóriami rozhodol, že autizmus u istého dieťaťa bol spôsobený očkovaním. Tento rozsudok (č. 2010/148, spis č. 2010/0474, kniha č. 2012/886) uznal proti ministerstvu zdravotníctva podanú žalobu rodičov, ktorí požadovali odškodnenie za trvalé zdravotné postihnutia, spôsobené u ich dieťaťa očkovaním.
Ide o očkovaciu látku MMR (proti osýpkam, príušniciam (mumpsu) a ružienke). Podľa rodičov sa príznaky autizmu u ich syna objavili po očkovaní, a to práve v deň očkovania, ako sa možno dočítať v rozsudku. Po návrate z kliniky v Riccione 26.III.2004 začalo dieťa prejavovať znepokojujúce príznaky (hnačka a nervozita) a potom v rokoch 2004 a 2005 začalo prejavovať známky ťažkého duševného postihnutia až po uznanie plnej 100%-nej invalidity dňa 7.VIII.2007. Tieto zdravotné následky pripísal očkovaniu znalec Niglio už v júni 2008 a potvrdil ich o rok neskôr znalec Montanari.
Súvislosť očkovania MMR vakcínou so vznikom autizmu je podľa rozsudku "vedecky značne pravdepodobná". Rozsudok nariaďuje ministerstvu zdravotníctva zaplatiť rodičom odškodné.
Rozsudok vyvolal "veľké prekvapenie" u odborníkov z Vedeckej rady pre očkovací kalendár, ktorá združuje vysoko postavených ľudí z oblasti hygieny, verejného zdravotníctva, všeobecného lekárstva pre dospelých a detského lekárstva z regionálnych nemocníc i z univerzitných kruhov, z Talianskej spoločnosti pre hygienu, preventívnu medicínu a verejné zdravotníctvo (SItI = Società Italiana di Igiene, Medicina Preventiva e Sanità Pubblica), Zväzu talianskych všeobecných lekárov pre dospelých (FIMMG = Federazione Italiana Medici di Medicina Generale), Zväzu talianskych detských lekárov (FIMP = Federazione Italiana Medici Pediatri) a Talianskej spoločnosti pre detské lekárstvo (SIP = Società Italiana di Pediatria).
Rozsudok, je podľa týchto odborníkov "evidentne" založený "na tom, čo bolo zverejnené pred 14 rokmi v časopise Lancet, a čo bolo následne stiahnuté pre očividnú nepodloženosť výsledkov výskumu skupiny britských výskumníkov".
Popredný lekársky časopis The Lancet oficiálne stiahol štúdiu o možnej spojitosti medzi autizmom a MMR vakcínou. Článok, zverejnený v roku 1998 a napísaný britským lekárom Andrewom Wakefieldom, bol príčinou dlhého vedeckého sporu takmer 12 rokov. Wakefield tvrdil, že MMR vakcína bola príčinou črevných ochorení, súčasne spájaných s Kannerovým syndrómom (autizmom). Jeho tvrdenia boli vo vedeckom svete zdiskreditované, a boli základom jedného z najdôležitejších sporov v histórii medicíny. Vedecká rada hovorí:
"Bohužiaľ, tieto sfalšované výskumy viedli k prudkému poklesu zaočkovanosti v Spojených štátoch, Veľkej Británii a ďalších európskych krajinách, čo viedlo v mnohých prípadoch k náhlemu nárastu počtu prípadov osýpok a ich komplikácií, vrátane niekoľkých prípadov encefalitídy a úmrtia."
"Rôzne body Wakerfieldovej práce z roku 1998 sú nesprávne," napísal v súvislosti s Wakefieldovou štúdiou z roku 1998 v tlačovej správe časopis Lancet, uvádzajú odborníci zo SItI, FIMMG, FIMP a SIP a dodávajú:
"Disciplinárna komisia britskej Všeobecnej lekárskej rady (General Medical Council) uviedla po dôkladnej analýze, ako "nečestne a nezodpovedne" prezentoval Wakerfield svoj výskum a "s necitlivosťou ignoroval" utrpenie detí, ktoré skúmala jeho štúdia. V správe vedeckej rady si môžno tiež prečítať, že Wakefield "poškodil povesť" lekárskeho stavu. Ten istý Wakefield bol vyškrtnutý z registra lekárov a už nemôže mať vo Veľkej Británii lekársku prax. Tak čisté a závažné verdikty zanechávajú málo pochybností."
Vedecká rada pripomína, že naopak:
"výsledky dvoch vedeckých štúdií, zverejnených nedávno v jednom z najdôveryhodnejších lekárskych časopisov na celom svete - British Medical Journal (jedna 5.I.2011 a druhá 11.I.2011) deklarujú nepodloženosť spojitosti MMR vakcíny s autizmom a tiež to, že pacienti boli prijatí spomedzi antivakcinačných aktivistov a že štúdia bola objednaná a financovaná s úmyslom, ktorý sa vyznačuje ideologickými predsudkami a ekonomickými záujmami."
Vedecká rada ďalej poznamenala:
"Príliš často a bez vedecky preverených dôkazov je samotná časová následnosť medzi podaním vakcíny a nepriaznivými udalosťami alebo chorobami z neznámych príčin považovaná sama o sebe za postačujúci dôkaz príčinnej súvislosti medzi očkovaním a poškodením zdravia. Pred prijatím opatrení, ktoré majú priamo alebo nepriamo negatívny dopad na celú spoločnosť tým, že vytvárajú riziko ochorenia detí i dospelých skrz averziu voči národnému imunizačnému programu, vyzývame sudcov, aby - podľa ustanovení zákona č. 210/92 - vynášali rozsudky s najväčšou vedeckou prísnosťou a predovšetkým na základe podložených tvrdení a všeobecne uznávaných poznatkov."
Správa odborníkov zo SItI, FIMMG, FIMP a SIP pokračuje:
"Je rovnako udivujúce, že citovaný rozsudok zrejme ignoruje úsudky a konanie národnej i medzinárodnej vedeckej obce, ktorá má (okrem iného) právo i povinnosť chrániť záujmy všetkých lekárov, aby mohli vykonávať lekárske povolanie s lekársko-právnymi zárukami. Takéto rozhodnutie by mohlo mať za jediný následok stratu dôvery v náš základný nástroj prevencie pre zdravie detí a celej populácie, s následným návratom vážnych a smrteľných ochorení, ako napr. osýpky, a dať rodičom detí, postihnutých vážnou chorobou, ako napr. autizmus, falošný pocit, že našli dôvod ich utrpenia. A títo rodičia si určite nezaslúžia ďalšie klamstvá o stave svojho dieťaťa."
Nakoniec, aby sa zabránilo tomu, že toto rozhodnutie sa stane negatívnym precedensom v neprospech lekárskeho povolania, Rada dúfa, že sa ministerstvo zdravotníctva, čoby obhajca v danom v súdnom spore, ktorý viedol ku kontroverznému rozhodnutiu prvého stupňa, odvolá na súd v Bologni. Za týmto účelom sú členovia rady pripravení:
"byť k dispozícii na pomoc kancelárii generálneho prokurátora, poskytovať poradenstvo i platnú vedeckú literatúru a upozorniť najmä na nemožnosť, aby toto konkrétne očkovanie vytvorilo predpoklady na vznik autizmu."
https://www.quotidianosanita.it/regioni-e-asl/articolo.php?articolo_id=8363
K prípadu Dr. Andrewa Wakefielda a k súvislosti očkovania s autizmom viď články v tomto prehľade.
Zverejnenie tohto článku (jazyková korektúra + grafická úprava) zabralo správcovi www.slobodaVockovani.sk vyše 2 hodiny čistého času.
Diskusia: Súd v Rimini (Taliansko) rozhodol, že autizmus u dieťaťa bol spôsobený očkovaním. Ministerstvo má zaplatiť odškodné
no asi to už nie je aktuálne...
Ivana | 21.11.2013
https://www.forbes.com/sites/emilywillingham/2013/08/09/court-rulings-dont-confirm-autism-vaccine-link/
maminka | 11.05.2013
sud studoval medicinu? zaujima... co uz len pravnici vedia v tomto sme ... ach aka kravina.. a dokedybudu lekari hovorit sudcom ako maju hodnotit dokazy? no dovtedy kym nebudu sudcovia vzdelani v medicine....
Súd v Rimini
J.N. | 20.05.2012
Sudca konal podľa všetkého v súlade so svojim svedomím a voľne hodnotil dôkazy navzájom, s takýmto výsledkom, čo bolo nakoniec jeho povinnosťou. Otázka je, čo bude na odvolacom súde v Bologni.
NIZKE UPLATKY?!
NeDlouholudsky | 19.05.2012
Prevdepodobne uz farmafirmy setria a nekorumpuju tak ako sa korumpovat spravne ma.........
proste dali malo penazi, tak nech sa necuduju ze pravda v takom pripade vyjde napovrch......
vedecká rada alebo prenajaté huby
:)) | 19.05.2012
rotschildovskorockefelerovskej mašinérie
Kto by sa už len mohol pozastavovať nad diskreditáciou pána lekára Wakefielda, keď jeho výskumy viedli k prudkému poklesu zaočkovanosti = straty zisku nenásytnej chobotnice.
https://www.regenerace.cz/online/zaloba-na-farmaceuticke-korporace
Očkovacia loby
Jozef | 18.05.2012
Typická reakcia lekárskej a očkovacej loby,len nepripustiť za žiadnu cenu precedens,ktorý by znamenal koniec ich bohorovnosti a koniec ich kšeftom s ľudským zdravím.Aj cez mrtvoly.
Re:Očkovacia loby
Vôbec si očkovacia lobby neuvedomuje, že vlastne týmto pohŕda súdom. Dokedy to ešte bude trvať keď lekári budú sudcom rozkazovať, ako majú hodnotiť dôkazy????